Richard Vaughan, 2il Iarll Carbery

Milwr a gwleidydd Cymreig oedd Richard Vaughan, 2il Iarll Carbery o'r Gelli Aur, Sir Gaerfyrddin (c. 1600 – 3 Rhagfyr 1686).

Roedd yn fab i John Vaughan, Iarll 1af Carbery a Margaret Meyrick. Bu'n Aelod Seneddol dros Sir Gaerfyrddin o 1624 hyd 1626 ac o 1628 hyd 1629. Dilynodd ei dad fel Iarll Carbery yn 1634, ac ar 25 Hydref 1643, cafodd y teitl Barwn Vaughan o Emlyn.

Bu'n gweithredu fel Custos Rotulorum Sir Gaerfyrddin o 1630 hyd 1646 ac o 1670 hyd 1686, a hefyd yn yr un swydd dros Sir Benfro o 1643 hyd 1646 a thros Sir Aberteifi o 1644 hyd  1646 ac o 1660 hyd 1686. O 1660 hyd 1672, roedd yn Arglwydd Raglaw Cymru, a daliodd nifer o swyddi eraill.

Priododd dair gwaith, yn gyntaf a Bridget Lloyd, merch Thomas Lloyd, yn ail a Frances Altham, ac yn drydydd a'r Fonesig Alice Egerton yn 1652. Rhoddodd ef a'i ail wraig loches i Jeremy Taylor yn y Gelli Aur yn ystof Rhyfel Cartref Lloegr, ac yno yr ysgrifennodd Tayloe ei lyfr enwog Holy Living and Holy Dying.

Categori:Genedigaethau 1600
Categori:Marwolaethau 1686
Categori:Aelodau Seneddol y Deyrnas Unedig
Categori:Aelodau Cyfrin Gyngor Lloegr
Categori:Ieirll ym Mhendefigaeth Iwerddon